open-index/open-wikipedia-markdown huggingface dataset:
Andreas Weihe

**Andreas Hans Emil Christian Weihe** (1867–1946) var en færøysk politiker, kulturminneverner, folkeminnesamler og kongsbonde på Selatrað.

Han var sønn av bonde, kjøpmann og lagtingsmann Lassen Weihe og hustru Elsebeth Christine Djurhuus. En yngre bror var Hans Peter Weihe, som ble kjøpmann, skipsreder og lagtingsmann. På farssiden nedstammet han (i direkte mannslinje) fra lagmann Samuel Pedersen Lamhauge, hvis sønn Peder Samuelsen Lamhauge tok navnet Weyhe (Weihe) på 1700-tallet. Lamhauge-slekten nedstammer fra Færøyenes første lutherske prest, Heini Havreki.

Weihe ble sterkt interessert i arkeologi og kulturhistorie allerede som barn. I voksen alder reiste han Færøyene rundt og samlet inn oldsaker som han donerte til samlingen som senere ble Færøyenes nasjonalmuseum. Weihe regnes derfor blant hovedmennene bak museet. På sine eldre dager utgav han også to historiske verk, *Søga og søgn* (1933) og *Tjóðminni* (1938), hvor han også samlet gamle færøyske sagn og ordspråk.

Weihe var innvalgt på Lagtinget fra Eysturoy fra 1903 til 1910. Ved splittelsen av den færøyske nasjonalbevegelsen i 1906 var han blant lagtingsmennene som dannet Færøyenes første politiske parti, Sambandsflokkurin.

Han døde av hjertestans under et opphold i Tórshavn, 79 år gammel. Han etterlot seg hustru og en adoptivsønn.

Han ble utnevnt til ridder av Dannebrogordenen.

## Referanser
Rolland

**Rolland** er et boligområde i Åsane bydel i Bergen, mellom Flaktveit i øst, Nyborg i nord og Ulset i vest. I området er det mest rekkehus og lavblokker, og noe villabebyggelse. Her ligger også Rolland skole og avdelingene Storåsen skole og Kollåsen skole, samt idrettsanlegg. Det finnes eget lege- og tannlegesenter. 

Rolland omfattes av grunnkretsene Kollåsen, Rolland, Storåsen og Åmundsdalen, med totalt 3&nbsp;668 innbyggere 1. januar 2012 og et areal på 1,66 km², av dette 0,01 km² ferskvann.
Hans Peter Weihe

**Hans Peter Weihe** (1868–1953) var en færøysk handelsmann, fiskebåtreder og politiker.

Han kom fra en velansett bondeslekt på Niðristovugarður i Lamba. Både faren Lassen Weihe og storebroren Andreas Weihe var lagtingsmenn og dannebrogsmenn.

Han gikk realskolen i Tórshavn og fortsatte skolegangen og begynte karrieren som handelsmann i Danmark. Han flyttet tilbake til Færøyene i 1895. Han bodde i Søldarfjørður.

Weihe var innvalgt på det færøyske Lagtinget fra Eysturoy fra 1899 til 1903. Det var ikke partigrupper på Lagtinget den gangen, men Weihe stod senere frem som selvstyremann. Han var i mange år formann i sognestyret (borgermester) i Nes kommuna.

## Referanser
Nyborg (Bergen)

**Nyborg** er et bolig-og næringsområde i Åsane bydel i Bergen, omgitt av Dalabygda og Langavatnet i nord og øst, Flaktveit og Rolland i sør og Ulset i vest. I området ligger også Liavatnet og Forvatnet. Her ligger også kjøpesenteret Gullgruven senter og mye annen næringsvirksomhet, Kyrkjekrinsen skole, Li skole, Åsane videregående skole, lavblokker, rekkehus og eneboliger. Hovedveiene er motorveien Åsaneveien, Åsamyrane, Liamyrane, Liavegen, Litleåsvegen og Langarinden. Like nord for Nyborg ligger Åsane gamle kirke og kirkegård.

Nyborg omfattes av grunnkretsene Li, Litleåsen og Vågsbotn, med totalt 2&nbsp;264 innbyggere 1. januar 2012, og et areal på 1,51 km², av dette 0,14 km² ferskvann. De nærliggende jordbruksbygdene Blindheim og Dalabygda har postadresse Nyborg.

## Eksterne lenker
*
Peugeot 407

**407** er en personbil i Peugeots 400-rekke. Den etterfulgte Peugeot 406 i 2004. Bilen deler plattform med Citroën C5 og produseres i Rennes i Bretagne. Bilen ble produsert for det europeiske markedet frem til 2011, da den ble etterfulgt av Peugeot 508. I Kina ble i 2010 en mellomting mellom en fornyet utgave av en Peugeot 407 og en forlenget versjon av Peugeot 308 lanseres under navnet Peugeot 408. 

Modellutvalget omfatter en 4-dørs sedan, 2-dørs coupé og 5-dørs stasjonsvogn. Bilen kan skaffes med flere forskjellige bensin- og dieselmotorer.

## Utstyrsnivåer
* **Confort** (Sedan, SW)
* **Sport** (Sedan, SW, Coupé)
* **Executive** (Sedan, SW, Coupé)

## Motorer

## Bilder
Klikk på bildene for å se dem i stort format.

Image:Peugeot 407SW front 20071205.jpg|Peugeot 407 SW
Image:Paris 2006 - Peugeot 407 coupé.JPG|Peugeot 407 Coupé
Image:Peugeot 407 V6 engine.JPG|3,0 L V6-motor


## Referanser


* Den norske importørens side om 407 (besøkt 17. oktober 2009)

## Eksterne lenker
*
Ulset

**Ulset** er et bolig- og næringsområde sentralt i Åsane bydel i Bergen, omgitt av Mjølkeråen, Morvik, Nyborg, Rolland og Tertnes. Hovedveiene er motorveien Åsaneveien og Hesthaugveien.

På Ulset ligger Åsane Storsenter og IKEA, U. Pihl videregående skole, Blokkhaugen skole, Haukedalen skole, Ulsetskogen skole, Vestlandshallen, Åsanehallen, Åsane brannstasjon, Åsane bussterminal, Åsane kirke og blandet boligbebyggelse, samt en rekke andre næringsvirksomheter og offentlige servicefunksjoner, distriktpsykiatrisk senter og sykehjem.

Ulset omfattes av grunnkretsene Ulset, Skinstø, Haukedal, Prestestien, Fossekleiva, Blokkhaugen og Åstveitskogen, som hadde til sammen 6 549 innbyggere 1. januar 2012 og et samlet areal på 4,07 km², av dette 0,01 km² ferskvann.

## Eksterne lenker
* Bergen byleksikon på nett, om Ulset
Ingi Olsen

**Ingi Olsen** (født 5. januar 1969 i Vestmanna) er en færøysk næringslivsleder og politiker (Ff.).

Han er sønn av Erla og Julian Olsen fra Vestmanna. Han arbeidet i BankNordik (tidligere Føroya Banki) i 25 år, senest som regionbanksjef for Vágar og Norðurstreymoy samt banksjef i Nuuk på Grønland, før han ble kvalitetssjef i Vestmanna Seafood.

Olsen har vært vararepresentant til Lagtinget fra Norðurstreymoy i flere perioder, og møtte fast for innenriksminister Heðin Zachariasen 2007–2008. Olsen var medlem av Lagtingets næringskomité.

Olsen har vært aktiv i håndballen som utøver og trener.

## Referanser
Tertnes

**Tertnes** er et boligområde i Åsane bydel i Bergen, mellom Morvik og Ulset i nord, Åstveit i sør og Byfjorden i vest. Her ligger Tertnes skole, Åstveit skole, Tertnes videregående skole og idrettsanlegget Åstveithallen, forøvrig mest eneboliger og noe blokkbebyggelse. Tertnes er også tilholdssted for Tertnes Idrettslag. Tertnesveien er hovedveien gjennom området.

Tertnes omfattes av grunnkretsene Tertnes, Salhus, Danmarksneset og Kvernevikstemma, med totalt 3&nbsp;376 innbyggere 1. januar 2012 og et samlet areal på 1,85&nbsp;km², hvorav 0,04&nbsp;km² ferskvann.

Stedsnavnet Tertnes er en forvanskning av det tidligere navnet **Thorstenes**. I et gavebrev fra 1574 skjenket kong Frederik 2. gården Thorstenes i Hammer sogn utenfor Bergen til St. Jørgens hospital inne i byen.

## Referanser
Morvik

**Morvik** er et boligområde i Åsane bydel i Bergen, mellom Mjølkeråen i nord, Ulset i øst, Tertnes i sør og Byfjorden i vest. Morvikvegen og Hesthaugvegen er hovedveiene gjennom området, som for det meste består av tettbebyggelse med eneboliger og rekkehus.   

Morvik omfattes av grunnkretsene Morvik, Salhus, Morvikbotnane og Kringstølen, med totalt  innbyggere pr. 1. januar 2012 og et samlet areal på 1,79 km².

## Referanser
Jimmy Cliff

**Jimmy Cliff** (født **James Chambers**; 1944–2025) var en jamaicansk ska- og reggaeartist. Han startet sin karriere som låtskriver allerede på barneskolen, hvor han skrev sine egne tekster og sang dem selv. Senere flyttet han til Kingston for å gå på skole, men ble tidlig oppslukt av den voksende musikkulturen i hovedstaden.

Cliff regnes som en av de store artistene fra Jamaica. Han mottok en rekke priser for sitt musikalske arbeid. Blant Jimmy Cliffs sanger er tittellåten fra filmen *The Harder They Come* (1972), «Many Rivers to Cross» (1970) og «Wonderful World, Beautiful People» (1970).

## Utmerkelser og hedersbevisninger
*  Fortjenstordenen (2003)
* 2 x Grammy Hall of Fame Award (2007, 2010)
* 2 × Grammy Award for beste reggae-album (1985, 2012)
* Innlemmet i Rock and Roll Hall of Fame (2010)

## Coverversjoner av Cliffs låter
Flere artister har sunget Jimmy Cliffs sanger, blant andre:

«The Harder They Come»
* Keith Richards fra Rolling Stones
* Cher
* Willie Nelson
* Desmond Dekker
* Joe Strummer

«Many Rivers to Cross» 
* The Animals
* Joe Cocker
*Linda Ronstadt 

«Vietnam» 
* Paul Simon
* New Order

«Trapped»
* Bruce Springsteen

«You Can Get It If You Really Want»
* Desmond Dekker

## Referanser


## Eksterne lenker
* 
* 
* 
*
Kasaï-Oriental (provins)

**Kasaï-Oriental** er en provins i Den demokratiske republikken Kongo. Hovedstad og største by heter Mbuji-Mayi. Guvernøren heter Alphonse Ngoyi Kasanji. Før reformen i 2009 ble provinsen kalt Tshilenge distrikt. De fleste innbyggerne tilhører lubaene, som er en undergruppe av bantu. 

## Territorier
Kasaï-Oriental består av fem territorier:
*Kabeya-Kamwanga
*Katanda
*Lupatapata
*Miabi
*Tshilenge

## Diamanter
Kasaï-Oriental er en av de regionene som produserer mest diamanter i hele verden. Selskapet Société Minière de Bakwanga står for produksjonen av 10 prosent av verdens industridiamanter målt i vekt, noe som gir den største opphopning av diamanter i verden i området, mer enn i Kimberley i Sør-Afrika. Det meste av produksjonen skjer i hovedstadsområdet. 

## Referanser
Hans Iversen

**Hans Iversen** (født 16. desember 1886 i Kvívík, død 1. mai 1984 samme sted), på folkemunne **Hanus í Kollinum**, var en færøysk kjøpmann og konservativ politiker (Sb.).

Han vokste opp i en vanlig færøysk bondefamilie i Kvívík som sønn av Thomas Iversen (Tummas í Kollinum) og hustru Maren Christine (Marin Kristina, født Hansen). Hjemmet hadde sterk interesse for færøysk kultur og åndsliv. Til tross for at han hadde rike evner, hadde han få muligheter til skolegang. Han begynte å drive handel, blant annet i fisk og fiskeprodukter, i Kvívík. Han giftet seg med Hansine (Hansina) Christine Sofie Vang fra samme bygd. De fikk fire barn.

Han fikk raskt tillitsverv i hjembygda. Han var formann i sognestyret i Kvívík 1912–1918, formann i sykekassen, medlem av menighetsrådet, kirketjener, klokker og organist i Kvívíkar kirkja.

Han var medlem av det færøyske Lagtinget for Norðurstreymoy 1932–1936 og 1939–1966. I den siste perioden rykket han først inn for avdøde Mikkjal Samuelsen. Iversen var formann i Lagtingets vei- og havnenemnd i mange år. Da Poul Niclasen døde i august 1953, ble Hans Iversen medlem av det danske Landstinget for Færøyene frem til Landstinget ble avskaffet i september samme år. Han stilte ikke til gjenvalg til Lagtinget i 1966, da han var blitt 80 år gammel.

Han ble utnevnt til ridder av Dannebrogordenen.

## Referanser
Måneskinn og tåke

***Måneskinn og tåke*** er et musikkalbum utgitt av Moys i 2009 og er bandets fjerde plate.  

Bandet har satt musikk til forfatteren Ragnhild Jølsens tekster.  

## Sporliste
# «Uvær» (Bergersen/Cohn/Gundersen/Henriksen)
# «Benløs» (Gundersen/Henriksen)
# «Falbes vise» (Bergersen)
# «Sannhetens øyne» (Bergersen/Henriksen)
# «Miserere» (Bergersen/Cohn/Gundersen/Henriksen)
# «Sjukdom» (Henriksen)
# «Den gyldne fasan av gull» (Bergersen/Cohn/Gundersen/Henriksen)
# «For Herrens fot» (Henriksen)
# «Hat» (Henriksen)
# «Måneskinn og tåke» (Bergersen)
# «Vanadis» (Henriksen) 
Alle tekster av Ragnhild Jølsen.

## Medvirkende
*Henning Bergersen: Sang, synthesizer.
*Robert Cohn: Trommer & kor.
*Jørn Gundersen: Bass & saksofon.
*Øyvind Henriksen: Akustisk/elektrisk gitar, synthesizer & kor.

Gjester:
*Willy Martinsen: Piano på «Sjukdom» & synthesizer på «Sannhetens øyne».

## Referanser


## Eksterne lenker
*
Kasaï-Occidental (tidligere provins)

**Kasaï-Occidental** eller **Vest Kasai** var en provins i Den demokratiske republikken Kongo til 2009. Hovedstad og største by var Kananga. Provinsen grenset mot Bandundu i vest, Équateur i nord, Kasaï-Oriental i øst og Katanga sørøst. I sør grenset provinsen mot landet Angola. Guvernøren var Tresor Kapuku Ngoy. 

Arealet var 154 742 km² og folketallet var 4 258 100 (2005), noe som gav en befolkningstetthet på 27,5 pr. km².

## Referanser
Équateur (tidligere provins)

**Équateur** er en tidligere provins i Den demokratiske republikken Kongo. I 2006 ble denne provinsen delt opp i fem mindre provinser:

*Nord-Ubangi
*Sud-Ubangi 
*Mongala
*Tshuapa 
*Équateur 

Équateur grenset mot provinsene Orientale, Kasai-Oriental, Kasaï-Occidental og Bandundu. Hovedstaden og den største byen er Mbandaka.

Équateur hadde et areal på 403292 km², og et befolkningsoverslag for 2005 var på 5 751 200 innbyggere.

## Referanser


## Eksterne lenker
*
Joseph Hill

**Joseph Hill** (født 22. januar 1949 i St. Catherine i Jamaica, død 19. august 2006 i Berlin) var vokalist og låtskriver for roots reggaegruppen Culture. Cultures mest solgte album er «Two Sevens Clash» (1977) og «International Herb» (1979). Hill var rastafarianer og en meget kreativ, spirituell mann. Dette kommer godt fram i musikken hans.

I 1977 drømte Hill at et stort uvær ville ramme Kingston og lynet slo ned i politistasjonen. Bare en uke etter at Joseph Hill drømte denne drømmen ble Kingston rammet av et voldsomt uvær. Lynet slo ned i et stort tre rett utenfor politistasjonen og begynte å brenne. Dette uttrykker Hill i sangen «Two Sevens Clash», som senere ble tittelnavnet på hans gjennombruddsalbum.

Hill ble også skutt i brystet av en gjeng væpnede renere på Jamaica, men takket være en Haile Selassie I medaljong ble han reddet. Kulen traff ikonet av Haile Selassie I og skadet Hill knapt. 

Hill har gitt ut en rekke album med sin fetter Albert Walker og Roy «Kenneth» Dayes igjennom gruppen Cultur.

## Referanser


## Eksterne lenker
* 
* 
*
Gyula Horn

**Gyula Horn** (født 5. juli 1932 i Budapest, død 19. juni 2013 samme sted) var en ungarsk politiker og var først utenriksminister i Ungarn fra 1989 til 1990, som den siste person som holdt denne posten under det pro-sovjetiske sosialistiske regimet, og statsminister i Ungarn fra 1994 til 1998 i en sosialistisk-liberal koalisjon.

Han blir helst husket fordi han spilte en stor rolle med å lette på jernteppet i 1989 for Øst-Tyskland. Dette bidro senere til at Tyskland ble gjenforent og til demokratiseringen av Øst-Europa.

Han jobbet i Finansdepartementet fra 1954 til 1959. I 1959 fikk han jobb i Utenriksdepartementet, først som en tjenestemann i den uavhengige sovjetiske avdelingen. I 1960 ble han diplomat i de ungarske ambassadene i Bulgaria og Jugoslavia.

I 1954 ble Horn medlem av det ungarske kommunistpartiet som ble kalt Ungarske arbeideres parti (MDP). I november 1956 ble han med i Det ungarske sosialistiske arbeiderparti (MSzMP) som ble etablert av János Kádár i 1956 for å lede knusingen av den ungarske revolusjonen som var mot sovjetisk okkupasjon og et kommunistisk styre av Ungarn.

Gyula Horn ble valgt til statsminister for republikken Ungarn den 15. juli 1994. Han ble valgt til parlamentet i 1990 og beholdt denne plassen sammenhengende siden den gang. Selv om han oppga lederskapet av partiet etter at sosialistene tapte valget i 1998 hadde han fremdeles stor innflytelse innen partiet, delvis på grunn av hans personlige popularitet blant eldre velgere. I årene etter 2002 var han ikke veldig aktiv i politikken.

## Æresbevisninger
Gyula Horn mottok Karlsprisen i 1992. 

## Referanser


## Eksterne lenker
*
Gabriel Schanche Kielland

**Gabriel Schanche Kielland** (1760–1821) var en norsk forretningsmann, konsul og justisråd med tittel hoffagent.
Han arvet en betydelig formue og fortsatte farens handelshus under navnet «Jacob Kielland & Søn». Han var sjef for Stavangers borgervæpning 1784 og formann for byens eligerede menn 1786–1821. Som britisk visekonsul, prøyssisk konsulatmandatar og hamburgsk visekonsul hadde han betydelige inntekter dels i forhandlinger med kaprere og innløsning av priser, dels i form av provisjon ved auksjoner over vrakgods.

Ved urolighetene med England 1801 organiserte han borgervæpningen og innredet batteriene i hensiktsmessig stand.

Han mottok Kongens Gullmedalje  for edel dåd 17. juni 1803 , utnevnelse til kongelig agent med justisråds rang desember 1803 og ridder av Dannebrogsordenen 1809.

Kielland igangsatte 1799 byggingen av Ledaal til sommerbolig. Praktbygget sto ferdigstilt 1803 og var siden sete for selskapelighet. Jens Zetlitz var en viktig bidragsyter ved festlighetene.

Ved valget til Riksforsamlingen på Eidsvoll hindret et lengre sykeopphold ham fra å stille som kandidat. Han ble innvalgt som Stavangers stortingsrepresentant 1815, men avsto fra vervet av hensyn til sin svake helse.

Agent Kiellands gate på Våland i Stavanger er oppkalt etter ham.

## Referanser
Sly Dunbar

**Sly Dunbar** (født **Lowell Fillmore Dunbar**; 1952–2026) var en jamaicansk musiker. Han var av Jamaicas mest profilerte trommeslagere, med et stort navn innenfor dub og reggae.
Sly Dunbar er mest kjent fra duoen Sly and Robbie som han startet sammen med bassisten Robbie Shakespeare. Begge spilte i bandet The Revolutionaries før de gikk for egen karriere. Fra 1978 til 1980 var Dunbar med i Word, Sound and Power, bandet til Peter Tosh. I 1980 startet han plateselskapet Taxi Records sammen med Shakespeare.

Dunbar arbeidet både som produsent og trommeslager og jobbet med mange artister, blant andre Bob Dylan, Peter Tosh, Rolling Stones, Culture, Herbie Hancock, Grace Jones, The Gladiators, Black Uhuru, Gregory Isaacs, The Wailing Souls samt mange flere.

Dunbar ga ut ett soloalbum, dub-albumet *Sly and Wicked*.

## Referanser


## Eksterne lenker
* 
* 
*
Cindy Breakspeare

**Cynthia «Cindy» Jean Cameron Breakspeare** (født 24. oktober 1954 i Toronto i Ontario)  er en kanadisk-jamaikansk jazzmusiker og tidligere modell. Hun ble kronet Miss World i 1976. Hun er mor til den Grammy-vinnende reggaemusikeren Damian Marley, gjennom et forhold hun hadde med reggaelegenden Bob Marley, som forble gift med Rita Marley inntil sin død. Bob sies å ha skrevet sangene «Waiting in Vain», «She Used To Call Me Dada» og «Turn Your Lights Down Low» om henne og hennes kjærlighet.

## Biografi
Cindy Breakspeare ble født den 24. oktober 1654 i Toronto i den kanadiske delstaten Ontario til en  jamaikansk far, Louis Breakspeare, som var av britisk-jamaikansk multietnisk herkomst, og en europeisk-canadisk mor av britisk opphav, Marguerite Cochrane. Cindy har tre brødre og en søster. Hun flyttet til Jamaica i en alder av fire år og gikk på Immaculate Conception Preparatory School. Som tenåring deltok hun i skjønnhetskonkurranser, inkludert Miss Jamaica Body Beautiful og Miss Universe Bikini. Hun ble invitert til å delta i Miss World-konkurransen i 1976 som ble holdt i London, og vant tittelen den 19. november 1976, og ble dermed den andre fra Jamaica som gjorde så.

Breakspeare hadde et beryktet forhold til den legendariske reggaemusikeren Bob Marley. Som et resultat av deres forhold fødte hun en sønn i 1978, Damian Marley (også kjent som Jr. Gong). Dog tre år senere giftet hun seg med senator og advokat Tom Tavares-Finson i 1981 som hun har sønnen Christian (1982) og datteren Leah (1986) med. Breakspeare og Tavares-Finson skilte seg i 1995.

Cindy Breakspeare har siden det giftet seg med Rupert Bent II. Breakspeare har arbeidet med sin karriere som plateartist og entreprenør. Hun grunnla en rastafari hobbybutikk vednavn «Ital Craft» på Jamaica. Breakspeare har fire barnebarn, gutter, fra sine tre barn.

## Filmografi
* *[[Marley (film)|Marley]]* (2012), intervjuobjekt

## Referanser




## Eksterne lenker
* 
* 
* Jamaican Hall Of Fame: Cindy Breakspeare 
*
Anne Holsen

**Anne Bolette Holsen**  (født 21. juli 1856 i Bergen, død 1. juni 1913 i Kristiania) var lærer og kvinnesaksforkjemper. 

Holsen utdanna seg til lærer i hjembyen, og tok eksamen med utmerkelse. Etter en tid som lærer i Sogn kom hun til Kristiania, der hun arbeidet ved Sofienberg folkeskole. Sammen med Anna Rogstad engasjerte hun seg i Kristiania Lærerforbund, og sto i bresjen da lærerinnene brøt ut av Norges lærerforbund for å danne Norges lærerinneforbund. Blant kampsakene var lik representasjon og lik lønn for kvinnelige og mannlige lærere. 

Holsen tok initiativ til en fortsettelsesskole for jenter, inspirert blant annet av tilsvarende skoler i Tyskland, Østerrike og Sveits. I samarbeid med Anna Rogstad og Gøthilde Næss startet hun den første framhaldsskolen for jenter, på Grünerløkka Oslo, i 1900. 

Hun var medstifter av Norsk Kvinnesaksforening i 1884. Sammen med blant andre Gina Krog og Anna Rogstad var hun også blant stifterne av Kvindestemmeretsforeningen (KSF) i 1885.  

Etter at kvinner fikk stemmerett ved kommunevalg i 1901, ble Holsen innvalgt i kommunestyret i Oslo som representant for Kvindestemmerettsforeningen. Hun ble dermed en av de første kvinnene valgt til et politisk verv i Norge.

Holsen døde kort tid før norske kvinner fikk allmenn stemmerett. Hun ligger begravet på Nordre Gravlund i Oslo. Graven er markert med en bauta som har et relieff, av bysten hennes som voksen dame og en statue av henne som sittende pike, utført av billedhugger Gustav Lærum.

## Referanser


## Eksterne lenker
*  Stemmerett.no  
*  Norsk politisk dokumentasjon på internett 
*  Store norske leksikon
Snøarve

**Snøarve** (*Cerastium nigrescens*) er en flerårig urt som hører til nellikfamilien og finnes helst i fjelltraktene. Den kan bli opp til 20 cm høy. 

Snøarve forekommer på Island og Færøyene, og i Skottland, Wales og De skandinaviske fjellene. På det norske fastlandet er snøarve en bisentrisk fjellplante. Den finnes fra Hardanger til Trollheimen, og fra Nordland til Finnmark. Det nordlige utbredelsesområdet strekker seg inn i Sverige. 

I 1860 beskrev H.C. Watson *Cerastium nigrescens* fra Shetland. Johan Lange beskrev *Cerastium arcticum* i 1880 fra et grønlandsk eksemplar. Den ble tidligere regnet som samme art som snøarve, og det vitenskapelige navnet *C. arcticum* ble brukt i vid betydning. Det er nå vist ved hjelp av molekylærgenetikk og morfologi at det dreier seg om to ulike arter. Begge artene er dodekaploide med 2n&nbsp;=&nbsp;108 kromosomer.

Ifølge Artsdatabanken er det *C. nigrescens* som forekommer på det norske fastlandet, mens tundraarve (*C. arcticum*) er utbredt i Arktis. Varieteten *C. nigrescens* var. *nigrescens* er endemisk for Shetland, og snøarvene i Norge og resten av utbredelsesområdet tilhører varieteten *Cerastium nigrescens* var. *laxum*.

## Referanser




## Eksterne lenker
*
Peter Cornelius (operasanger)

**Peter Cornelius** (født Lauritz Peter Cornelius Petersen, 1865–1934) var en dansk tenor.

Han debuterte som baryton i København i 1892, og sju år senere debuterte han som tenor i «Den flygende hollender». I 1906 sang han i Bayreuth og fikk stor oppmerksomhet for sin tyske tolkning. Fra 1907 til 1914 hadde han flere opptredener i Covent Garden. Han var fast ansatt på Det kongelige teater fra 1892 til 1924.

En av hans elever var den norske operasangeren Erling Krogh.

Han ble utnevnt til kongelig kammersanger i 1907, ble Ridder av Dannebrog 1906, fikk Dannebrogsmand i 1914 og mottok Fortjenstmedaljen i gull i 1924.

## Referanser


## Eksterne lenker
* 
* 
* Om Cornelius hos www.historicopera.com - også rollebilde (engelsk)
* Om Peter Cornelius hos Det virtuelle musikkbibliotek (dansk)
* Om Cornelius hos Den store danske
Augustus Pablo

**Augustus Pablo** (født **Horace Swaby** 21. juni 1953, død 18. mai 1999) var en jamaicansk rastafarianer og reggae- og dubartist, samt plateprodusent. På 1970-tallet var han svært aktiv sammen med King Tubby, og spilte både melodika og keyboard. Pablos høydepunkt i musikkarrieren var på 1970-tallet da han ga ut flere kritikerroste album som *Ital Dub* (1974), *[[King Tubby meets Rockers Uptown]]* (1976) og *Original Rockers* (1979). Pablo er sett på som en av de virkelige pionerene innenfor reggaemusikk. Dette er på grunn av hans tidlige arbeid innen sjangeren på 1960-tallet og starten av 1970-tallet.

## Referanser


## Eksterne lenker
* 
* 
*
Scar Tissue

«**Scar Tissue**» er den første singelen fra det amerikanske alternativ rock-bandet Red Hot Chili Peppers' syvende studioalbum, *[[Californication (album)|Californication]]*, utgitt i 1999. Den er en av bandets mest suksessfulle sanger, og lå på toppen av *[[Billboard (magazine)|Billboard]]s* Hot Modern Rock Tracks-liste i 16 uker, noe som da var rekord. Høyeste plassering på ''Billboard'' Hot 100 var nr.&nbsp;9. Sangen er kjent for det myke gitarriffet i introen og for soloene på slide-gitar.

«Scar Tissue» er ansett å være representativt for den nye og mer melodiske rock-sounden som bandet eksperimenterte med på *[[Californication (album)|Californication]]* (i motsetning til den psykedeliske *[[One Hot Minute]]*, og den tørre funken på *[[Blood Sugar Sex Magik]]*).

Den handler om Anthony Kiedis og hans kamp med rusmiddelavhengighet, og også om kranglene han hadde havnet i. «Sarcastic Mister know it all» var rettet mot Dave Navarro, som han refererte til som «The king of sarcasm». «Make it to the moon if I have to crawl» hentyder til hans heroinavhengighet, til hvor han var desperat etter å bli ruset (Making it to the moon). Det er også en henvisning til Dani California, som var satt sammen av alle jenter han hadde datet.

## Referanser
Midnite

**Midnite** er et roots reggaeband fra den karibiske øya St. Croix i De amerikanske Jomfruøyer. Bandet består hovedsakelig av brødrene Vaughn og Ron Benjamin. Midnite har rykte på seg for å være en av de mest «old-school» roots reggaebandene i dag. Bandet kom med sitt debutalbum «Unpolished» i 1997, og har gitt ut mange album siden.

## Diskografi
* *Frontline* Midnite/Various (2009)
* *Kings Of Kush* Midnite/Rastar Mix (2009)
* *To Mene* Midnite/Rastar (2009)
* *Ina Now* Midnite/Rastar (2009)
* *Defender Of The Faith* Midnite/Various (2009)
* *New Name* Midnite/Various (2009)
* *Infinite Dub* Lustre Kings (2008)
* *For All* with Youssoupha Sidibe (2008)
* *Supplication To H.I.M.* with Rastar (2008)
* *Standing Ground* with Lion Tribe (2008)
* *Live 94117* (2008)
* *KayaMagan* with Desmond Williams (Released 2008 but recorded in 1999)
* *Maschaana* with Natural Vibes (2008)
* *Bless Go Roun* with Higher Bound Productions (2007)
* *Infinite Quality* with Lustre Kings (2007)
* *Better World Rasta with Rastar 2007
* *Rule the Time* with [[I Grade]] (2007)
* *Suns of Atom* with [[Lion Tribe]] (2006)
* *New1000* with [[Mystic Vision]] (2006)
* *Thru & True* with [[Ras L]] (2006)
* *Current* with [[Mystic Vision]] (2006)
* *Jah Grid* with [[I Grade]] (2006)
* *Let Live* with [[I Grade]] (2004)
* *Ainshant Maps* (2004)
* *Full Cup* with [[Ras L]] (2004)
* *Scheme a Things* (2004)
* *Project III" with Branch I (2004)
* *He is Jah* with Branch I (2003)
* *Geoman" with [[Branch I]] (2003)
* *Vijan* with [[I Grade]] (2003)
* *Intense Pressure* (2003)
* *Cipheraw* with [[Branch I]] (2003)
* *Assini* with [[I Grade]] (2002)
* *Seek Knowledge Before Vengeance* (2002)
* *Jubilees of Zion* (2002)
* *Nemozian Rasta* with [[Dezarie]] and [[I Grade]] (2001)
* *Ras Mek Peace (Before Reverb and Without Delay)* (1999)
* *Unpolished'' (1997)

## Eksterne lenker
* 
* 
*  Midnites tekster på vireggae.com
Halalabad Blues

***Halalabad Blues*** er en dansk romantisk dramafilm fra  regissert av Helle Ryslinge. Filmen kan beskrives som en historie om kjærlighet, kulturkollisjon, dobbeltmoral og lengsler.

## Handling
Den danske fotografen Kari lager på fritiden en fotoserie med nye ansikter i København og kommer i den forbindelse med den tyrkiske mannen Cengiz som har en grønnsaksbutikk. De innleder et forhold, men Cengiz er gift og familien hans blander seg inn. 

## Rolleliste

## Referanser


## Eksterne lenker
*
Prinsens gate (Trondheim)

**Prinsens gate** i Trondheim er en hovedåre for motortrafikk i Midtbyen (tidligere del av E6 gjennom Trondheim). Gaten løper rett fra Elgeseter bru til Olav Tryggvasons gate, og videre til Kanalen som blindvei. Gaten ble opprettet som en del av Cicignons byplan av 1681, som Midtbyen fortsatt reguleres etter.

## Bygninger langs Prinsens gate
* Statens hus, Trondheim (1)
* St. Olav domkirke (2a)
* Synagogen i Trondheim (2d)
* Prinsen kinosenter
* Trøndelag Teater (18–20)
* Arbeiderforeningen i Trondheim (22a)
* Norkirken Trondheim Salem (22b)

## Litteratur
* 

## Eksterne lenker
*
Ibrahim Didi

Dr. **Ibrahim Didi** er en maldivisk politiker. Han har vært fiskeri- og jordbruksminister siden 11. november 2008. 

Han og resten av den maldiviske regjeringen fikk mye omtale i pressen i oktober 2009, da de avholdt et regjeringsmøte under vann, der de undertegnet et dokument der de ber om globale kutt i utslippene av klimagasser. Deler av Maldivene ligger under vann, og dersom havet stiger mer, vil Maldivene miste mer land. 

## Referanser


## Eksterne lenker
* Profil hos det maldiviske fiskeri- og jordbruksdepartementet
Maldivisk rufiyah

**Rufiyah** eller **rufiyaa** er myntenheten på Maldivene. En rufiyah er delt inn i 100 laari. Valutakoden til rufiyah er MVR.

Navnet *rufiyah* henger sammen med rupi (Indias myntenhet) og kommer fra et ord som har primærbetydningen «sølv». I Skandinavia har man en parallell til ordet i romani; *rubb*, som betyr sølv.
Mikko Vilmunen

**Mikko Vilmunen** (født 23. august 1980) er en finsk keeper som spiller for KuPS. Han spilte for FC Haka frem til 2006, da han gikk til Drogheda United FC. Der spilte han frem til han gikk til Alta IF i 2008. Vinteren 2010 gikk han tilbake til hjemlandet Finland og klubben KuPS.

## Eksterne lenker
*
PRT-gruppe

En **stabiliseringsstyrke** ( eller en ***PRT*** (*Provincial Reconstruction Team*) besto av militære offiserer, diplomater, og rådgivere/spesialister på gjenoppbygging, som skulle bidra til innsatsen for å gjenoppbygge Afghanistan og Irak. Noen av PRT-gruppene i Afghanistan, ble styrt av individuelle europeiske NATO-medlemsland tilknyttet  ISAF, mens andre ble styrt av militære styrker fra USA, Australia eller New Zealand.

«Fredsbevarende styrke», er et annet begrep som er blitt brukt for å referere til *PRT*(-grupper).
## I Afghanistan
26 PRT-grupper eksisterte i Afghanistan, pr. november 2008. Hver av disse ble styrt av nasjoner som er medlemmer av ISAF.

### ISAF-styrkenes nordområdekommando (''Regional Command North'')

Hovedkvarteret ligger på *[[Marmal-leiren|Camp Marmal]]*, og er ledet av tyske styrker, med tilstedeværelse av soldater fra Latvia og Norge. 5 PRT-grupper styres derifra.
*PRT/Mazari Sharif (Sverige og Finland)
*PRT/Kunduz (Tyskland og «Belgia-Luxembourg»)
*PRT/Meymaneh inkluderer en infanterienhet fra Norge (273 soldater), samt styrker fra Latvia.
*PRT/Fayzabad (Tyskland og Danmark)
*PRT/Puli Khumri/Baghlan (Ungarn)

### Regionskommandoen i vest (''Regional Command West'')

Hovedkvarteret ligger i Herat og ledes av italienske styrker. 4 PRT-grupper styres derifra.
*PRT Herat (Italia)
*PRT Chaghcharan (Litauen)
*PRT Farah (USA)
*PRT Qala i Naw (Spania)

### ''Regional Command South''
Hovedkvarteret ligger i Kandahar. 4 PRT-grupper styres derifra. 

ISAF mottok ansvaret for den sørlige delen av Afghanistan, 31. juli 2006. Nederlands styrker tok over ansvaret fra Canadas styrker, 1. november 2006.

*PRT Kandahar (Canada)
*PRT Tarin Kowt (Nederland & Australia)
*PRT Qalat (USA & Romania) (også kjent som Zabul PRT)
*PRT Lashkar Gah (Storbritannia, Danmark, Estland) (også kjent som Helmand PRT)

### ''Regional Command East/[[Combined Joint Task Force 82]]''
Hovedkvarteret ligger i Bagram, og ledes av USAs styrker. ISAF mottok ansvaret for PRT-gruppene i østlige Afghanistan.
*PRT Asadabad (USA)
*PRT Bamyan (New Zealand)
*PRT Wardak (Tyrkia)
*PRT Lowgar (Tsjekkia)
*PRT Gardez (USA)
*PRT Ghazni (Polen, USA)
*PRT Jalalabad (USA)
*PRT Khost (USA)
*PRT Nuristan (USA).
*PRT Mehtar Lam (USA)
*PRT Parwan and Kapisa (USA, Sør-Korea)
*PRT Paktika (USA)
*PRT Panjshir (USA, «sivil»)

## I Irak
PRT-grupper ble opprettet i Irak, først i 2005. Oppdrag og sammensetning relatert til PRT-gruppene i Irak og Afghanistan, er ulike.

Det finnes 31 PRT-grupper i Irak, herunder 13 ePRT-grupper, pr. 2008.

### «ePRT-grupper»
«ePRT-grupper» er en type PRT-gruppe som har et tett samarbeide med militære styrker på *brigade*-nivå. (Bokstaven «e» i «ePRT-gruppe», står for «*embedded*».)

## Referanser
Kansas (elv)

**Kansas River**, også kjent som ***Kaw***, er ei buktende, rundt 238 km lang elv som munner ut i Missourielva i storbyen Kansas City i delstaten Kansas, USA. Denne elva får tilsig av atskillig lengre elver, og hele vassdraget er dermed 1&nbsp;196 km langt og har et nedslagsfelt på 155&nbsp;000 km². Kansaselva er ei av de mektigste og vannrikeste sideelvene  til Missouri River, og renner vest-øst i hele det nordlige Kansas, og med nordlig tilførsel fra det sørlige Nebraska og østlige Colorado. Vassdraget ligger i et geologisk stabilt område. Bowersock-demningen er en flomkontrolldam som nesten ikke gir elektrisk kraft.

## Navn
De to navnene kommer begge fra Kaw- eller Kansafolket, et amerikanske urfolk som en gang bodde i området. Kansas var en av anglisering av den franske transkripsjonen *Cansez* ([kɑ̃ze]) av det opprinnelige *kką:ze*, som kanskje betyr «Sørvind». Byen Kansas City i Missouri, ble oppkalt etter elven, som senere delstaten Kansas.

## Tilløp
* ***Smoky Hill River*** er med 901 km den lengste tilførselselva, som Republican River munner ut i og som danner Kansas River ved byen Junction City, 319 moh.. Sammen med tilførselselva Saline utgjør Smoky Hill River et nedslagsfelt på 31&nbsp;673 km², hvorav selve Smoky Hill river drenerer 22&nbsp;818 km² av dette.

* ***Republican River*** er med sine 679 km den mektigste, nordlige, og nest lengste tilførselselva til Kansas River. Den starter i Colorado på 1&nbsp;800 moh., og renner igjennom det sørvestre Nebraska og ut i Smoky Hill River i Kansas.

* ***Big Blue River*** er en 402 km lang nordlig sideelv som starter i det sentral-østlige Nebraska.

## Referanser


## Eksterne lenker
* Friends of the Kaw – offisiell nettside.
* Kansas Water Office – «Kansas-Lower Republican Basin»
* «Big Blue River Basin» University of Nebraska
* SWRCD (PDF) – «Republican River Riparian Project»
Det skulle ha vært sommer nå

**«Det skulle ha vært sommer nå»** vant Melodi Grand Prix 1975 og var Norges bidrag i Eurovision Song Contest 1975. Sangen er skrevet av Svein Hundsnes og framføres av Ellen Nikolaysen. I den internasjonale finalen ble sangen oversatt til engelsk og framført under tittelen «Touch My Life (With Summer)».

## Melodi Grand Prix
Sangen var en av fem som ble plukket ut til den norske finalen på NRK Marienlyst i Oslo lørdag 25. januar 1975. Der ble sangen framført av Stein Ingebrigtsen med lite orkester og Ellen Nikolaysen med Kringkastingsorkestret. En jury på ti musikkfolk kåret melodien til vinner, og dermed fikk den representere Norge i Eurovision Song Contest 1975 i Stockholm.

## Eurovision Song Contest
Til den internasjonale finalen var sangen oversatt til engelsk og ble framført under tittelen «Touch My Life (With Summer)» *(Berør livet mitt med sommer)*. Den var det sjette bidraget på scenen i Stockholm 22. mars 1975, etter Luxembourgs Géraldine med «Toi» og før Sveits' Sabine Drexel med «Mikado».

Da avstemningen var ferdig, hadde sangen fått elleve poeng og ble nummer 18 av 19 deltakere.

## Om sangen
Sangen er en kjærlighetsballade, hvor Nikolaysen i den engelske teksten synger til jeg-personens elsker og beskriver hennes følelser om forholdet de hadde sist sommer. I det siste verset nevner hun *«what you left in me/Something that will grow/everyone will know»*, som tydeligvis er en bokstavelig referanse til graviditet enn en figurativ referanse til minner, ettersom de siste linjene beskriver elskerens tilbakekomst: *«Then we'll be three/Under the summer sun»*.

Ellen Nikolaysen spilte inn sangen, og den er utgitt på singelen Philips 6084&nbsp;047 i 1975. Arrangør var Carsten Klouman, mens Johnny Sareussen var produsent.

## Referanser
Wilfred White

**Wilfred White** (født 30. mars 1904, død 1995) var en britisk rytter som deltok i de olympiske leker 1952 i Helsingfors og 1956 i Stockholm.

White ble olympisk mester i hestesport under Sommer-OL 1952 i Helsingfors. Med hesten «Nizefela» var han med på det britiske laget som vant lagkonkurransen i sparangridning foran Chile og USA. De andre på laget var Douglas Stewart på «Aherlow» og Harry Llewellyn på «Foxhunter».

Fire år senere, under OL 1956 i Stockholm vant han en bronsemedalje i sprangridning for lag. Laget besto av White på hesten «Nizefella», Patricia Smythe på «Flanagan» og Peter Robeson på «Scorchin».

## OL-medaljer
* 1952  Helsingfors -  **Gull** i hestesport, sprangridning lag  Storbritannia
* 1956  Stockholm -  Bronse i hestesport, sprangridning lag  Storbritannia

## Eksterne lenker
*
Wabash River

**Wabash River** er en bielv til elven Ohio og ligger i Indiana i USA. Den strekker seg totalt over 764&nbsp;km og drenerer 103&nbsp;500 km² nord-sør i delstatene Indiana, Ohio og Illinois. Vassførselen er inntil 1&nbsp;000 m³/sek. Elva er lite utbygd, den renner fritt i 661 km. Den er den offisielle delstatselva i Indiana. Elva var svært viktig for ferdsel allerede fra 1600-tallet, og er idag regulert med én demning.

White River er største sideelv, på 439 km med munning fra øst. Langs denne sideelva dreneres 14&nbsp;882 km², og i elveføret ligger millionbyen Indianapolis. Denne sideelva er svært forurenset.

Wabash munner ut i elven Ohio omtrent fem mil sørvest for byen Evansville i Indiana, omtrent 22 mil før Ohio renner sammen med Mississippi ved byen Cairo i Illinois.
 
## Se også
* On the Banks of the Wabash, Far Away
Harry Llewellyn

**Harry Morton Llewellyn** (født 18. juli 1911 Aberdare i Wales, død 15. november 1999) var en britisk rytter som deltok i de olympiske leker 1948 i London og 1952 i Helsingfors.

Llewellyn ble olympisk mester i hestesport i Sommer-OL 1952 i Helsingfors. Med hesten «Foxhunter» var han med på det britiske laget som vant lagkonkurransen i sparangridning foran Chile og USA. De andre på laget var Douglas Stewart på «Aherlow» og Wilfred White på «Nizefela».

Fire år tidligere, i Sommer-OL 1948 i London, vant han en bronsemedalje i lagkonkurransen i sprangridning med det britiske laget som kom på tredjeplass i lagkonkurransen i sprangridning bak Spania og Mexico. Laget besto Llewellyn på hesten «Foxhunter», Henry Nicoll på  «Kilgeddin» og Arthur Carr på «Monty».

## OL-medaljer
*  1952  Helsingfors -  **Gull** i hestesport, sprangridning, lag  Storbritannia
*  1948  London -  Bronse i hestesport, sprangridning, lag  Storbritannia

## Referanser


## Eksterne lenker
*
Kanawha (elv)

**Kanawha River** er en sideelv til elven Ohio og ligger i Virginia og Vest-Virginia i USA. Den strekker seg totalt over 661&nbsp;km når man inkluderer tilførselselva ***New River*** (515 km) som danner Kanawha 56 km sørvest for Charleston. Vassdraget drenerer 131&nbsp;691 km² sør-nord i delstatene Virginia og West Virginia. Vassførselen er inntil 2&nbsp;345 m³/sek. Denne elva danner det viktige industriområdet i det vestre West Virginia.

## Kilder
*
John Byron

**John Byron** (1723–1786) var en britisk marineoffiser og oppdagelsesreisende og betraktes som oppdageren av Atafu-atollen i Tokelau og noen øyer blant Gilbertøyene i Kiribati i Stillehavet.

## Byrons tidlige liv
Byron var andre sønn av *Baron Byron*, en godseier i Rochdale.

Han mønstret på 1731 i Royal Navy. I 1740 deltok Byron som «Midshipsman» på fartøyet «Wagner» i George Ansons forsøk på å seile rundt jorda. Skipet forliste imidlertid utenfor Chiles sørkyst i Patagonia og de overlevende fikk en eventyrlig ferd gjennom Sør-Amerika til Rio de Janeiro. Byron returnerte til Storbritannia omkring 1745.

Efter utnevnelsen til kaptein tjenestegjorde han med sitt fartøy «Siren» i avslutningen av den østerrikske arvefølgekrigen. Deretter tjenestegjorde han i Nord-Amerika under den franske og indianske krig i årene 1754 til 1763 og bidro til å forhindre at Frankrike igjen fik fotfeste i Canada. Byron vendte tilbake til Storbritannia i november samme år. 

## Ekspedisjonen til Stillehavet

Byron gjennomførte i årene 1764 til 1766 en jordomseiling med skipene «Dolphin» og «Tamar» der også Philip Carteret deltok. Konvoien forlot Portsmouth den 2. juli 1764 og seilte forbi Vest-Afrika mot Kapp Verdeøyene over Atlanteren til Rio de Janeiro, der man gjorde et opphold.

Den 21. oktober fortsatte reisen sørover forbi Patagonia og til Falklandsøyene. Her utforsket han Saunders Island og gjorde krav på øygruppen for Storbritannia. Dette var nær ved å utløse krig mellom Spania og Storbritannia, som begge sendte krigsflåter til øyene for å hevde sin suverenitet over øyene. Byron fortsatte imidlertid videre gjennom Magellanstredet i april 1765 og inn i Stillehavet. Deretter fra Juan Fernández-øyene og forbi Tuamotuøyene og Tahiti vestover for å søke etter Salomonøyene, hvilke han ikke fant. 

Under reisen i Stillehavet oppdaget han Atafuatollen (i nåværende Tokelau) den 21. juni 1765 og Nikunauøya (i nåværende Kiribati) den 2. juli samme år. Deretter styrte han vestover mot Marianene og videre forbi Filippinene mot Batavia (Djakarta). Han fant også en ny passasje mellom Niu Ailan (New Ireland) og Lavongaiøya (New Hanover) i nåværende Papua Ny-Guinea.

Etter oppholdet i Batavia ble hjemreisen påbegynt i desember via Kapp det gode håp og tilbake til Storbritannia, som de nådde i mai 1766.

## Byrons senere liv
Byron var guvernør i provinsen Newfoundland mellom 1769 og 1772. I 1775 ble han utnevnt til kontreadmiral og 1778 mens han tjenestegjorde i Vestindia til viseadmiral. I 1779 returnerte Byron til Storbritannia der han levde tilbaketrukket fram til sin død.

Byrons sønnesønn var den kjente Lord Byron.

## Litteratur / Referanser
* *Byron’s journal of his circumnavigation 1764–1766*, R. E. Gallagher (red.), Cambridge (1964) 
* Byrons dagbok

## Referanser


## Eksterne lenker
* John Byron Dictionary of Canadian Biography Online
* om John Byron Circumnavigation in the Dolphin Wooden Tall Ships
San Juan (elv i Colorado)

**San Juan  River** er en østlig bielv til elven Colorado og ligger i Colorado i USA. Den strekker seg totalt over 644&nbsp;km fra sør i delstaten og er innom New Mexico før den renner ut i Colorado River ved den kunstige innsjøen Lake Powell, som dannes av Glen Canyon-demningen. Vassdraget drenerer 64&nbsp;560 km² øst-vest i Rocky Mountains. Ved elva ligger Goosenecks State Park som er mye besøkt av turister.

## Eksterne lenker
*
Hans von Blixen-Finecke junior

**Hans Gustaf Nils Fredrik Bror von Blixen-Finecke** (født 20. juli 1916 i Linköping, død 16. februar 2005 i Mariefred) var en svensk rytter som deltok i de olympiske leker 1952 i Helsingfors og 1956 i Stockholm.

Blixen-Finecke ble olympisk mester i hestesport to ganger under Sommer-OL 1952 i Helsingfors. Med hesten «Jubal» vant han både den individuelle- og lagkonkurransen i feltritt. De andre på svenske laget som vant lagkonkurransen i feltritt var Olof Stahre på «Komet» og Folke Frölén på «Fair».

## OL-medaljer
*  1952  Helsingfors - **Gull** i hestesport, feltritt  Sverige.
*  1952  Helsingfors - **Gull** i hestesport, feltritt, lag  Sverige

## Referanser


## Eksterne lenker
*
Fotlukt

**Fotlukt**, også kalt **tåfis**, er en allmenn betegnelse for vond lukt fra føtter og særlig tærne. Lukten er en ekstrem variant av vanlig svettelukt, og kan lett oppleves som sjenerende. Fotlukten kan også sette seg i sko og i benklær.

## Årsaker
Fotlukt er funnet å oppstå når svette på føttene holdes over lengre tid ved kroppstemperatur, og dermed får tid til å reagere med bakterier på huden. Mer presist kommer det av et tilstedeværende av isovalerisk syre, som oppstår når hvite stafylokokker (staphylococcus epidermidis), en bakterietype som er del av den menneskelige normalflora på huden, reduserer aminosyren lysin i svette. I tillegg er basillen bacillus subtilis funnet å være tilstede hos de med sterkt sjenerende fotlukt.

## Midler for avhjelping
Det finnes mange måter å holde problemet i sjakk på. De vanligste måter er å vaske føtter og tær i såpevann, samt å skifte til rene sokker. Det finnes også forskjellige luktfjerningsmidler som kan benyttes, sko med innbakt deodorant, innleggssåler med luktdrepende eller dempende ingredienser, forskjellige sprayer, og i den senere tid: ultralydapparat for bruk i sko.

## Referanser
Connecticut (elv)

**Connecticut River** er en elv som renner nord-sør gjennom New Hampshire, Massachusetts, Vermont og Connecticut i USA. Det er den største elva i New England og er seilbar til Windsor. Den strekker seg totalt over 655&nbsp;km fra nord til sør, og munner ut i Atlanterhavet i Long Island Sound. Vassdragets nedslagsfelt er på 29&nbsp;100 km². 

Ved denne elven ble noen av de første koloniene i New England dannet på 1600-tallet. Elva er ikke utbygd, og har mange viktige ferskvannsarter og har vern etter Ramsar-konvensjonen.

Elven danner en bred, fruktbar dal. 
## Referanser


## Eksterne lenker
*
Roanoke (elv)

**Roanoke** er en elv som renner gjennom Virginia og Nord-Carolina i USA. Den strekker seg totalt over 710&nbsp;km fra vest til øst, og munner ut i Atlanterhavet i Albemarle Sound. Ved denne elven ble de første koloniene i Virginia og Carolina dannet på 1600-tallet. Elva er utbygd med en rekke demninger og reservoarer.

Hele vassdragets nedslagsfelt er på 9&nbsp;580 kvadrat-miles, eller om lag 25&nbsp;700 km².

## Eksterne lenker
*
Anne-Grethe Bjarup Riis

**Anne-Grethe Bjarup Riis** (født 1965) er en dansk skuespiller og maler. 

## Kunstnerisk virke
Anne-Grethe Bjarup Riis er utdannet fra Statens Teaterskole i 1992 og har blant annet medvirket i oppsetningen *Gasolin* på Dr. Dantes Aveny og vært tilknyttet teatergruppen *[[Emmas Dilemma]]*. Hun hadde en stor rolle i Lars von Triers dogmefilm *[[Idiotene]]*, men er mest kjent fra TV. Hun har blant annet vært med i danske TV 2s serie *[[Hotellet (TV-serie)|Hotellet]]*, DR2-satireserien *[[Emmas dilemma]]*, og dansk TV3s TV-serie ''Nynne''. Hun har også medvirket i *[[Halalabad Blues]]* og satireprogrammer som *TV-Ansjosen*. I 2008 deltok hun i dansk TV 2s populære underholdningsprogram *Vild med Dans* (den danske versjonen av programserien som i Norge kalles *Skal vi danse*). Hun og dansepartneren Michael Olesen endte på en tredjeplass.

I 2012 regisserte hun filmen om den danske motstandsgruppen Hvidsten Gruppen.

## Annet
Hun er i danske medier kjent for å ta avstand til prostituertes gjøren og laden i et TV-program med Sexarbejdernes Interesseorganisations talskvinne Susanne Møller. 
 
## Filmografi (utvalg)
### Spillefilmer

### TV-serier
* 2006: *[[Nynne (TV-serie)|Nynne]]*
* 2006–2007: *[[Anna Pihl]]* (episodene 12, 17 og 18)
* 2000–2001: *[[Hotellet (TV-serie)|Hotellet]]*
* 1997–1999: *[[Taxa (TV-serie)|Taxa]]* (episode 39)

## Referanser


## Eksterne lenker
* 
* Anne-Grethe Bjarup Riis mot de prostituertes talskvinne i Danmark, Susanne Møller
Folke Frölén

**Karl Folke Frölén** (født 25. februar 1908, død 11. juni 2002)  var en svensk rytter som deltok i de olympiske leker 1952 i Helsingfors.

Frölén ble olympisk mester i hestesport under Sommer-OL 1952 i Helsingfors. Med hesten «Fair» var han med på svenske laget som vant lagkonkurransen i feltritt. De andre på laget var Olof Stahre på «Komet» og Hans von Blixen-Finecke junior på hesten «Jubal». I den individuelle konkurransen i feltritt kom Frölén og «Fair» på femtendeplass.

## OL-medaljer
* 1952  Helsingfors -  **Gull** i hestesport, feltritt, lag  Sverige.

## Referanser


## Eksterne lenker
*
Wilber

**Wilber** har flere betydninger: 

;Navn
* Bob Wilber, amerikansk jazzmusiker
* Del Quentin Wilber, amerikansk journalist
* Del Wilber, baseballspiller
* Donald Wilber, forfatter og spion
* Doreen Wilber, amerikansk bueskytter
* Ken Wilber, amerikansk filosof
* Tom Wilber, musiker
* Wilber Pan, sanger

;Steder
* Wilber (Nebraska)
* Wilber (Michigan)

;Annet
* Wilber, maskot for GIMP
Neches (elv)

**Neches** er en elv som renner nord-sør helt øst i Texas i USA. Den renner ut i Mexicogulfen like vest for grensa mot Louisiana. Den strekker seg totalt over 669&nbsp;km fra nord til sør, og har et nedbørfelt på 25&nbsp;926 km². Ved nedre løp ligger det viktige og vernede skogsområdet Big Thicket National Reserve. Utløpet er i samme lagunen som grenseelva Sabine renner ut i.

## Beskrivelse
Neches  munner ut nær Rainbow Bridge i Sabine Lake, som er et estuar. To store sjøer elvelåpet er dannet av demninger, Lake Palestine og Lake B. A. Steinhagen. En rekke byer ligger i elvens nedbørsfelt, som Evadale, Tyler, Lufkin, Silsbee, Beaumont, Vidor, Port Neches, Nederland, Groves og Port Arthur.

Den venstre sideelv Angelina River treffer på Neches ovenfor Lake B.A. Steinhagen. 

UnderLake B.A. Steinhagen flyter elven gjennom den 390&nbsp;km² store Big Thicket National Preserve. Dette er et viktig biosfærereservat. Det besøkersentrum ligger noen kilometer nord for Kountze ved U.S. Highway 69.

Port of Beaumont ligger ved Neches River ved Beaumont - mellom elvemunningen og Rainbow Bridge.

## Referanser


## Eksterne lenker
*